ศิริพร อำไพพงษ์

ศิริพร อำไพพงษ์ นักร้องลูกทุ่งอีสานและหมอลำซุปเปอร์สตาร์หญิงชาวไทย สังกัดแกรมมี่โกลด์ ในเครือจีเอ็มเอ็ม แกรมมี่ เจ้าของฉายาแหบมหาเสน่ห์ หวานใจเสียงอ้อน เป็นนักร้องไม่กี่คนในประเทศไทย ที่สามารถอยู่ในวงการเพลงมายาวนานกว่า 30 ปี มีผลงานเพลงออกมาอย่างต่อเนื่อง และเป็นที่นิยมครองใจมหาชนจนถึงปัจจุบัน โดยมีผลงานเพลงหมอลำสุดดังอมตะ โบว์รักสีดำ และเพลงลูกทุ่งยอดนิยมตลอดกาลอย่าง ปริญญาใจ ที่ทำยอดขายเกินล้านชุด และยังมีอีกหลายผลงานเพลงดัง เช่น แรงใจรายวัน, เพื่อแม่แพ้บ่ได้, ทำบาปบ่ลง, คึดฮอดกอดบ่ได้, อย่าไว้ใจทางอย่าวางใจแฟน, กอดคนนอกใจ, เมียบ่ได้แต่ง ฯลฯ และล่าสุดกับเพลง ผู้หญิงหลายมือ ที่ยอดวิวชมจากช่องยูทูปทยานสู่ 90 ล้านวิวแล้ว

ศิริพร อำไพพงษ์ มีชื่อจริงว่า ศิริมา อำเคน มีชื่อเล่นว่า นาง เกิดเมื่อวันจันทร์ที่ 7 ธันวาคม พ.ศ. 2507 มารดาชื่อว่า นางออ อำเคน บิดาชื่อว่า นายกองมี อำเคน แต่เลือกทำพิธีวันที่ 9 มิถุนายน เพื่อให้ชีวิตจะได้ก้าวหน้า เกิดที่บ้านดอนกลอย ตำบลดอนกลอย อำเภอหนองหาน (ปัจจุบันแยกมาเป็นอำเภอพิบูลย์รักษ์) จังหวัดอุดรธานี มีพี่น้องทั้งหมด 10 คน ศิริพรเป็นบุตรสาวคนที่ 7 ครอบครัวมีอาชีพทำนา และมีวงหมอลำด้วยโดยมีคุณพ่อเป็นหมอลำอยู่แล้ว และเป็นผู้สอนให้ศิริพรเป็นหมอลำ เมื่อปี พ.ศ. 2527 เธออยู่กับหมอลำคณะ สุเทพ ดาวดวงใหม่ และได้รู้จักกับ คุณนคร แดนสารคาม และคุณประยูร จันทร์สอน ได้พาไปออกทีวีช่อง 4 จ.ขอนแก่น และคุณดอย อินทนนท์ ได้เห็นแววจึงให้โอกาสอัดเสียงและได้รับการเปลี่ยนชื่อจาก ศิริมา อำเคน เป็น ศิริพร อำไพพงษ์ เธอจบชั้นป.3 หรือประถมต้น
บุตรสาวชื่อ น้องใจดำ ชื่อจริง ด.ญ. พินภาระ อำเคน เกิดเมื่อวันพฤหัสบดีที่ 7 เมษายน พ.ศ. 2559 (2 ปี)

หลังจากศิริพร อำไพพงษ์ หมดสัญญากับค่าย พี่จีเอ็ม เธอได้คิดจะหยุดร้องเพลง และกลับไปทำนาที่บ้านเกิด แต่ครูสลา คุณวุฒิ ได้ชวนให้มาอยู่ค่ายแกรมมี่โกลด์ เมื่อปี 2543 และเปลี่ยนแนวเพลงเป็นลูกทุ่งอีสาน ในตอนแรกบริษัท ได้ปล่อยเพลง หนีแม่มาแพ้รัก ไปตามสถานีวิทยุต่างๆ แต่ว่าเพลงที่มีกระแสอย่างรวดเร็ว กลับเป็นเพลง ปริญญาใจ ทำให้บริษัทต้องเปลี่ยนชื่อและปกอัลบั้มใหม่ เป็นอัลบั้ม ชุดที่ 1 ปริญญาใจ และเพลงนี้ก็ได้ส่งให้ชื่อศิริพร อำไพพงษ์ กลับมาเป็นที่รู้จักและโด่งดังเป็นพลุแตกอีกครั้ง หลังจากอัลบั้มปริญญาใจ เธอก็มีผลงานเพลงออกมาอีกหลายอัลบั้มอย่างต่อเนื่อง จนถึงปัจจุบัน กับอัลบั้ม ชุดที่ 17 คนใช่ เกิดช้า

ครูสลา คุณวุฒิ ครูเพลงคู่บุญ เคยกล่าวถึงศิริพร ว่า "ศิริพร เป็นนักร้องครบเครื่อง เป็นนักร้องที่ร้องเพลงได้สื่อสาร ร้องเพลงเหมือนไม่ได้ร้องเพลง แต่เหมือนกำลังเล่าเรื่อง ทำให้คนเชื่อ"

ปัจจุบัน เป็นที่รับรู้กันโดยทั่วไปว่าศิริพร เธอเป็นนักร้องสายบุญ โดยเงินที่ได้รับจากแฟนเพลงหน้าเวที เธอจะนำมาทำบุญด้านต่างๆ และเธอมักจะจัดกิจกรรมงานบุญอยู่เสมอ ด้านชีวิตครอบครัว สมรส กับ สุชาติ สุขโมนมหาอุดม ผู้จัดการวงดนตรี
ศิริมันศิริเคี้ยวศิริมัน

ศิริพร อำไพพงษ์ ถือเป็นแบบอย่างของการเป็นนักร้องที่ดี ที่นักร้องรุ่นใหม่หลายคนได้ยึดเป็นแบบอย่าง ทั้งการสร้างผลงานเพลง ความสามารถด้านการร้องเพลงทุกรูปแบบ ความตรงต่อเวลา การวางตัวในวงการ การแสดงหน้าเวทีที่พอเหมาะพอดี โดยความเป็นนักร้องดัง แต่ทำตัวเรียบง่าย ไม่ยึดติดกับความดัง ให้ความสำคัญกับแฟนเพลงวางตัวอย่างเป็นกันเอง ชอบทำบุญ และมีผลงานเพลงคุณภาพออกมาอย่างต่อเนื่อง แนวเพลงหลากหลาย ครอบคลุมผู้ฟังหลายกลุ่ม รวมทั้งการแสดงหน้าเวทีที่สนุกสนาน ทำให้ศิริพร อำไพพงษ์ สามารถครองใจแฟนเพลงมาอย่างยาวนาน ได้มากกว่า 30 ปี

จากบทสัมภาษณ์ส่วนหนึ่งที่อยู่ในนิตยสาร ‘ออล แม็กกาซีน’ ในคอลัมน์ ปรากฏการณ์อีสานพันล้าน!!
ศิริพร อำไพพงษ์ และ ตั๊กแตน ชลดา
เมื่อพฤศจิกายน 2558

"all : รู้สึกยังไงที่เพลง ‘ปริญญาใจ’ ทำยอดขายได้ถึง 1 ล้านตลับ เมื่อ 15 ปีที่แล้ว ซึ่งถือว่าเป็นยอดขายที่สูงมากในสมัยนั้น"
ศิริพร : จริง ๆ ขายได้เยอะกว่านี้นะ แต่เขาจะบอกแค่ยอดกลม ๆ คือ หนึ่งล้านตลับ ส่วนตัวพี่เองก็ธรรมดา ไม่ได้รู้สึกอะไร เพราะพี่เป็นนักร้องมานาน ตอนโบว์รักสีดำก็ขายได้ถล่มทลาย ตอนนั้นเกินล้านตลับไปเยอะ พี่ก็เลยเฉย ๆ พี่รู้สึกเหมือนเป็นนักร้องใหม่อยู่เรื่อย (ยิ้ม) ตอนไปลงตลาด ยังไม่มีทีวีเปรี้ยงปร้างแบบนี้ ไปไหนคนก็แตกตื่น มากอด มาหอม มาถ่ายรูป มันก็เลยเป็นเรื่องธรรมดาสำหรับพี่ไปแล้ว ตัวพี่เองจะตื่นเต้นตอนขึ้นคอนเสิร์ตใหญ่ ๆ มากกว่า เพราะพี่ไม่ค่อยยอมขึ้นไปร้องร่วมกับนักร้องคนอื่น พี่เป็นคนขี้อาย ตอนอยู่พีจีเอ็ม ถ้าพี่ไม่ไป นายห้างก็ไม่บังคับ แต่พอมาอยู่แกรมมี่ พี่ไม่อยากไป เขาก็บอก ไม่ได้ (ลากเสียง) เลยค่อย ๆ กล้าขึ้นตามลำดับ (หัวเราะ) เวลาเล่นคอนเสิร์ต ต้องให้ผ่านไปสัก 2 – 3 เพลง ถึงจะพูดล้อเล่นกับคนดูได้ ออกไปแรก ๆ นี่ มือเย็นเจี๊ยบ ขาสั่นพั่บ ๆ เลย เสียงที่แหบอยู่แล้วก็ยิ่งแหบเข้าไปอีก (หัวเราะ) แต่พอเห็นคนดูกรี๊ด หรือร้องตาม มันก็เป็นกำลังใจนะ นักร้องที่ร้องในคอนเสิร์ตทุกงาน ศิริพรร้องได้ขี้เหร่ที่สุด (หัวเราะขำ) เพราะความตื่นเต้นของตัวพี่เองนี่แหละ

"all : หลังจากมาเป็นนักร้องที่มีชื่อเสียงแล้ว ชีวิตเปลี่ยนไปขนาดไหนคะ" 
ศิริพร : ถ้าด้านชีวิตนี่... (นิ่งคิด) เปลี่ยนจากหน้ามือเป็นหลังมือ จากชาวไร่ชาวนา ทำไร่ทำนา บ้านป่าขาดอน ได้เข้ามาในกรุงเทพฯ ได้มาเจอคนที่ไม่เคยเจอ สิ่งที่ไม่เคยเจอ จากคนที่ไม่ค่อยมีเงินก็มีเงิน อยากกินอะไรก็ได้กิน เรียกว่าเปลี่ยนทุกอย่าง ทั้งครอบครัวและตัวเอง ก็เพราะความเมตตาของแฟน ๆ ของผู้หลักผู้ใหญ่ในบริษัท ถ้าเขาไม่เมตตาก็คงไม่มีพี่ในวันนี้เหมือนกัน

รายชื่อเพลงในอัลบั้ม
รายชื่อเพลงในอัลบั้ม

รายชื่อเพลงในอัลบั้ม

รายชื่อเพลงในอัลบั้ม

รายชื่อเพลงในอัลบั้ม
1. สองคนบนทางใจ
2. ลำนำลมหนาว
3. ฝากคำขอโทษ
4. สาววังสะพุง
5. มีอ้ายน้องบ่แคร์
6. สมรสให้สมรัก
7. วันนี้มีเพียงเพื่อน
8. ฮักอ้ายผู้เดียว
9. เจ็บในใจ
10. หมอลำโศก
รายชื่อเพลงในอัลบั้ม
1. แพ้ใจคนดี
2. ศิลปินดอกหญ้า
3. ตอบแม่บ่ได้
4. อาถรรพ์เพื่อนเจ้าสาว
5. สาวนาสัญญาแม่
6. น้องรับบ่ได้
7. ผู้บ่าวลืมบ้าน
8. ดอกจานถามใจ
9. แม่พิมพ์บ้านไพร
10. ติดต่อให้ด้วย
รายชื่อเพลงในอัลบั้ม
1. อกหักเพราะฮักอ้าย
2. ก่องข้าวน้อยคอยอ้าย
3. อยากอยู่เงียบๆ สองคน
4. ศิลปินเพลงเดียว
5. ห้ามใจช่วยกัน
6. เพียงเราฮักกัน
7. ตังหวายอายผู้บ่าว
8. เปิดใจเจ้าสาว
9. ดูงานวันแต่ง
10. หนาวใจในงานทุ่ง
รายชื่อเพลงในอัลบั้ม
1. กรุณาอย่าเผลอใจ
2. คึดฮอดกอดบ่ได้
3. คนนี้ล่ะแม่น
4. อุ้มหมอนในงานบวช
5. ออนซอนเจ้าบ่าว
6. ใต้ต้นสะแบง
7. สาวฮ้านน้อย
8. คอยทางที่นางรอง
9. รอยยิ้มห่อน้ำตา
10. สัญญาดอกคูน
รายชื่อเพลงในอัลบั้ม
1. ตัวจริงประจำใจ
2. อยากเห็นอ้ายอารมณ์ดี
3. แรงใจจากปลายนา
4. เขาลืออีกแล้ว
5. กอดลาว่าที่
6. ดูแลแค่รอยยิ้ม
7. คนใกล้อ้ายบ่เห็น
8. คึดฮอดน้องสาว
9. ตายายกับหลานน้อย
10. ฮักกันไว้เด้อ
รายชื่อเพลงในอัลบั้ม
1. ผู้แพ้ขอแค่เบอร์
2. แฟนเก่า บ่ เซาหล่อ
3. ขอบใจที่หาเจอ
4. ฮักแท้เป็นจั่งได๋
5. หลบเหงามาเฝ้าไมค์
6. อ้อมกอดที่สาม
7. ลืมกันแล้วบ้อ
8. คืนไหลเรือไฟ
9. ยังคอยที่หนองคาย
10. ลำร็อคบอกฮัก
รายชื่อเพลงในอัลบั้ม

รายชื่อเพลงในอัลบั้ม

รายชื่อเพลงในอัลบั้ม

รายชื่อเพลงในอัลบั้ม

รายชื่อเพลงในอัลบั้ม

รายชื่อเพลงในอัลบั้ม

รายชื่อเพลงในอัลบั้มรวมเพลงดีและฮิตในอัลบั้มต่างๆ ของ ศิริพร อำไพพงษ์ มาเรียบเรียงใหม่ในแบบกีตาร์หวาน

โปรเจกต์พิเศษ ของแกรมมี่โกลด์ ที่ทำเพลงหมอลำออกมาสู่ตลาด ในแบบมันส์น็อทสต็อป ผ่านศิริพร อำไพพงษ์ ที่เป็นที่รู้จักว่าเป็นหมอลำตัวจริง ชุดพิเศษเมื่อยามบ้านนี้ สร้างปรากฏการณ์ยอดขายถล่มทลาย ทำให้แกรมมี่โกลด์ทำออกมาถึง 3 ชุด
รายชื่อเพลงในอัลบั้ม
1. โลโซโบว์รัก
2. ล้างจานในงานแต่ง
3. ตำแหน่งที่ไม่ต้องการ
4. ขึ้นคานเพราะการคอย
5. ใจลอยบนรถผ้าป่า
6. กราบลาแม่ย่าปล่อย
7. มักผัวเขา
8. ลืมไม่ลง
9. คอยรักคนบ้านไกล
10. ร้องไห้ใส่เสียงเพลง
11. ทำใจได้แฟนหล่อ
12. มนต์รักผักกะแยง
รายชื่อเพลงในอัลบั้ม
1. อยากมีบอดี้กอด
2. กอดแล้วบ่แต่ง
3. ฮักแท้แม่น้องโจ้
4. บ่าวขายแรงที่รัก
5. น้องใหม่เสื้อยืดดำ
6. ลืมนาลืมนาง
7. สัญญาปลาข่อน (ขับร้องโดย เอกพล มนต์ตระการ)
8. หลูโตนหมอนข้าง (ศิริพร อำไพพงษ์ ร่วมขับร้องคู่กับ เอกพล มนต์ตระการ)
9. ฝากซองกินดองแฟน
10. แม่ลูกอ่อนขี้เมา
11. ระวังหนุ่มเมียเผลอ
12. ปีหน้าอย่าลืมเด้อ
รายชื่อเพลงในอัลบั้ม
1. ซำบายดีที่คานทอง
2. หน้าฮ้านประจานฮัก
3. แด่เธอ...ด้วยดอกแค
4. สงกรานต์สัญญาใจ
5. อยากมีบอดี้กอด
6. อิจฉาภรรยาอ้าย
7. โลโซโบว์รัก ศิริพร เอกพล
8. ฮักแท้แม่น้องโจ้
9. น้องใหม่เสื้อยืดดำ
10. ร้องไห้ใส่เสียงเพลง
11. ทำใจได้แฟนหล่อ
12. เซิ้งไม่ใช่แฟนทำแทนไม่ได้ (ขับร้องโดย ดอกอ้อ ทุ่งทอง และ ก้านตอง ทุ่งเงิน) (ดัดแปลงมาจากเพลง ไม่ใช่แฟนทำแทนไม่ได้ ของ ตั๊กแตน ชลดา)รวมเพลงฮิตที่สุด และดังที่สุด ของ ศิริพร อำไพพงษ์

รวมเพลงที่ดีที่สุดในอัลบั้มเดี่ยว และอัลบั้มพิเศษ ของศิริพร อำไพพงษ์ ทั้งหมด 50 เพลง ในรูปแบบ MP3 และ 30 เพลง ในรูปแบบ DVD เช่น
อัลบั้มพิเศษ 2 ทศวรรษ สลา คุณวุฒิ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 25 ศิลปิน ซึ่งอัลบั้มนี้มีทั้งหมด 4 ชุด ศิริพร อำไพพงษ์ อยู่ชุดที่ 2 มีชื่ออัลบั้มว่า "รวมใจเหล่าผองศิษย์" โดยขับร้องเพลง

อัลบั้มพิเศษ 10 ปี แกรมมี่ โกลด์ ดนตรีไม่มีพรมแดน เป็นโปรเจกต์พิเศษในโอกาสครบรอบ 10 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 10 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยม กว่า 41 ชีวิต ทั้งสตริง ลูกกรุง และลูกทุ่ง ซึ่งอัลบั้มนี้มีทั้งหมด 3 ชุด ศิริพร อำไพพงษ์ อยู่ชุดที่ 3 โดยขับร้องเพลง

อัลบั้มพิเศษ ดอกไม้จากผองศิษย์...ด้วยรักแด่ครูสลา เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 10 ศิลปินหญิงแห่งยุค โดยศิริพร อำไพพงษ์ ขับร้องเพลง

อัลบั้มพิเศษ รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 23 ศิลปิน มาร่วมถ่ายทอด 11 บทเพลงเพลงที่คนบอกว่าใช่ ซึ่งเป็นบทเพลงที่เคยโด่งดังในแบบฉบับศิลปินเดี่ยว กลับมาสร้างใหม่ ให้ร้องตามกันได้เป็นคู่ พร้อม 1 บทเพลงขึ้นมาใหม่ อีกหนึ่งบทเพลงคือ เพลง ขอบคุณเธอที่ให้ใจ โดยศิริพร อำไพพงษ์ ร้องคู่กับ ไมค์ ภิรมย์พร ในบทเพลง

อัลบั้มเดี่ยวของกลุ่มศิลปินวงร็อค บอดี้สแลม (Bodyslam) ศิริพร อำไพพงษ์ ได้ร่วมขับร้องเพลง คิดฮอด

ซึ่งเป็นเพลงที่สร้างปรากฏการณ์ให้กับวงการเพลง โดยนำเพลงร็อคมาผสมผสานกับเพลงหมอลำได้อย่างลงตัว ความแปลกใหม่นี้ทำให้เพลง คิดฮอด ติดชาร์ตอยู่ในหลายคลื่นทั่วประเทศไทย

อัลบั้มพิเศษ ตามฮอยอีสาน เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน ได้แก่
ศิริพร อำไพพงษ์,ไหมไทย ใจตะวัน,ต่าย อรทัย,มนต์แคน แก่นคูน,ไผ่ พงศธร และ ข้าวทิพย์ ธิดาดิน 
และอัลบั้มชุดนี้ก็สร้างยอดขายสูงสุดของตึกแกรมมี่ในไตรมาสที่ 4 
ศิริพร ขับร้องเพลง
ศิริพร ขับร้องเพลง

อัลบั้มพิเศษ ตามฮอยอีสาน ชุดที่ 3 และชุดที่ 4 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน อีกเช่นเคย ได้แก่
ศิริพร อำไพพงษ์,มนต์แคน แก่นคูน,ต่าย อรทัย,ไผ่ พงศธร,ข้าวทิพย์ ธิดาดิน และ ต้นคูน อนันตา 
เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 ของปี 2555 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา
ศิริพร ขับร้องเพลง
ศิริพร ขับร้องเพลง

อัลบั้มพิเศษ น้องๆ ร้องเพลงพี่นาง เป็นอัลบั้มที่นำเพลงเก่าของ ศิริพร อำไพพงษ์ มาขับร้องใหม่โดยศิลปินลูกทุ่งหญิงรุ่นน้อง ของค่าย แกรมมี่ โกลด์ นำโดย ต่าย อรทัย,เอิร์น สุรัตน์ติกานต์,เปาวลี พรพิมล,รัชนก ศรีโลพันธุ์,ดอกอ้อ ทุ่งทอง,ก้านตอง ทุ่งเงิน,ข้าวทิพย์ ธิดาดิน,นิ้วก้อย กรรณิการ์ และ เอิ้นขวัญ วรัญญา 
โดยศิริพร อำไพพงษ์ ได้ร่วมขับร้องเพลง แรงใจคนไกลบ้าน ร่วมกับศิลปินในอัลบั้ม

อัลบั้มพิเศษ ฝากไว้ในแผ่นดิน พงษ์ศักดิ์ จันทรุกขา คีตกวีแห่งลุ่มน้ำโขง ผู้หยิบความจน มาปั้นให้คนรู้ค่า เป็นอัลบั้มที่นำบทเพลงจากปลายปากกาของ ครูพงษ์ศักดิ์ จันทรุกขา กลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 9 ศิลปิน ซึ่งเป็นการเชิดชูครูเพลงลูกทุ่ง รวมถึงการนำเสนอบทเพลงลูกทุ่งเก่าที่มีคุณค่าของครูเพลงหรือศิลปินในอดีตเพื่อให้คนรุ่นใหม่ได้รู้จัก รวมถึงเป็น 1 ใน Project 20 ปี แกรมมี่โกลด์ นำโดย ไมค์ ภิรมย์พร,ศิริพร อำไพพงษ์,ต่าย อรทัย,ไผ่ พงศธร,พี สะเดิด,มนต์แคน แก่นคูน,ดอกอ้อ ทุ่งทอง,ก้านตอง ทุ่งเงิน และ เต๋า ภูศิลป์
โดยศิริพร อำไพพงษ์ ได้ขับร้องเพลง ก่องข้าวน้อยฆ่าแม่

อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด ศิริพร อำไพพงษ์ อยู่ชุดที่ 1

โดยศิริพร อำไพพงษ์ ได้ขับร้องเพลง
เป็นการนำเพลงดังที่แต่งโดย อ.สลา คุณวุฒิ กลับมาทำใหม่ จำนวน 10 เพลง และเพลงพิเศษอีก 5 เพลง รวม 15 เพลง นำโดย ไมค์ ภิรมย์พร,ศิริพร อำไพพงษ์,ต่าย อรทัย,ไผ่ พงศธร,ตั๊กแตน ชลดา,มนต์แคน แก่นคูน,เอิ้นขวัญ วรัญญา,มนต์สิทธิ์ คำสร้อย และ โน้ต เชิญยิ้ม
โดยศิริพร อำไพพงษ์ ได้ขับร้องเพลง คนบ่มีใจ

พร้อมกับ ทีมงาน พิณแคนแดนอีสาน
ศิริพร ได้สร้างกลุ่มศิลปินคิดฮอด เพื่อออกผลงานเพลง ทางช่องยูทูป ประกอบด้วย

ใช้นามปากกา ศิริพร อำเคน

ใช้นามปากกา ศิริพร อำไพพงษ์
ศิริพร อำไพพงษ์ ได้ตั้งมูลนิธิศิริพร อำไพพงษ์ โดยมีวัตถุประสงค์ เพื่อ ส่งเสริมและเผยแพร่พระพุทธศาสนา ช่วยเหลือผู้ป่วยยากจน บริการช่วยเหลืออุปถัมปภ์เด็กกำพร้า คนชรา ที่ยากจนและยากไร้ พัฒนาและส่งเสริมการศึกษาของโรงเรียนสำหรับเด็กที่ขาดโอกาสทางการศึกษา รวมทั้งการสาธารณประโยชน์ต่างๆ

ศิริพร อำไพพงษ์ ได้เปิดและดำเนินธุรกิจส่วนตัวเกี่ยวกับการเสริมความงาม ในชื่อแบรนด์ พรนิต้าคลินิก โดยตั้งอยูที่ 91/1630 ซ.นวลจันทร์56 แยก1 แขวงนวลจันทร์ เขตบึงกุ่ม

กรุงเทพมหานคร